בשל גיוון המקצועות והעיסוקים של עובדי צה"ל, הארגון הפך לאחד המוקדים המרכזיים של קליטת עלייה על כל גווניה. זאת, במקביל לרענון השורות באמצעות קליטתם של משוחררי צה"ל שהפכו לאזרחים בשירות הצבא.
הארגון חתם על ההסכמים קיבוצים שהובילו לשדרוג משמעותי בזכויות הרווחה של העובדים.
הארגון מעורב בקשת רחבה של חיי העובדים, בנוסף להתפקדו בהכשרה המקצועית ושמירה על זכויות העובדים, הוא גם בפעילויות תרבות, רווחה, נופש, חברה, ספורט בנוסף לזכויות נוספות כחברי ההסתדרות הכללית.
משרדי הארגון ממוקמים בבית ההסתדרות ברחוב ארלוזורוב בתל אביב.
מחלקת הארכיון הלאומית של אזרבייג'ן
מחלקת הארכיון הלאומית של האזרבייג'ן (באזרית: Azərbaycan Respublikasının Milli Arxiv İdarəsi) הוא הארכיון הלאומי של אזרבייג'ן. זוהי רשות ממשלתית בממשלת אזרבייג'ן המופקדת על ניהול, אחזקה, הגנה ועדכון של ארכיונים לאומיים של מדינת הלאום אזרבייג'ן. בארכיון נמצאים מסמכים, מפות, בולים, קלטות שמע, קטעי וידאו, צילומים ופרסומים מיוחדים. היא הוקמה ב־2 בדצמבר 2002 והיא נמצאת בעיר הבירה באקו.
R&amp;B
אלנה קוזה
אלנה קוזה (ברומנית: Elena Cuza, שמה בלידה: אלנה רוסטי - Elena Rosetti 17 ביוני 1825 – 2 באפריל 1909) הייתה אצילה רומנייה,כאשתו של השליט אלכסנדרו יואן קוזה נסיכה רעיה של הנסיכויות הרומניות המאוחדות . נודעה גם בתואר החצי רשמי "אלנה הגבירה" Elena Doamna.
ביוגרפיה.
אלנה רוסטי נולדה בשנת 1825 ביאס כבת למשפחת האצולה רוסטי (ממוצא יווני-איטלקי), בתו של הפוסטלניק יורדאקה רוסטי. היא נישאה ב-1844 לאלכסנדרו יואן קוזה, מערכת היחסים בין בני הזוג נכנסה למשבר זמן קצר לאחר מכן עקב כך שהיא לא יכלה להביא ילדים לעולם. עם זאת, מאוחר יותר, כרעיית הנסיך קוזה, היא גידלה כילדיה את שני בניו של בעלה מהפילגשו ,אלנה מריה קטרג'יו-אוברנוביץ'.
אלנה קוזה הייתה מסורה לבעלה בחייו הציבוריים, לאחר שהשליט מיכאיל סטורדזה החל לעצור משתתפים בתנועת המהפכה המולדובנית היא ארגנה יחד עם הקונסול הבריטי בעיר בראילה את בריחת בעלה ושלה מהמדינה. הם חזרו אחרי עלייתו לשלטון של גריגורה אלכסנדרו גיקה . אולם אחרי שובם היא שקעה בדיכאון עקב בגידתו של בעלה עם האישה האחרת ועזבה לפריז. שבה ב-1853 ונותרה ביחסים מנוכרים עם בעלה.
לאחר שהפך בעלה לשליט ולאכיה נודעה קוזה בפעולות הצדקה שלה, שכללו בין היתר סיוע ליתומים.
יחסי אוסטרליה–הונגריה
יחסי אוסטרליה–הונגריה הם יחסי החוץ בין אוסטרליה להונגריה.
סקירה כללית.
שתי המדינות כוננו רשמית את היחסים הדיפלומטיים בשנת 1972.
שתי המדינות נהנות מיחסים ידידותיים כתוצאה מהמספר הגדול של ההונגרים שהיגרו לאוסטרליה במהלך המאה ה-20, במיוחד בעקבות המרד בשנת 1956 נגד הכיבוש הסובייטי בהונגריה.
ישנם 67,000 אנשים ממוצא הונגרי המתגוררים באוסטרליה, הונגרים-אוסטרלים רבים פעלו בתחומי העסקים, האקדמיה, הפוליטיקה והאומנויות כמו ניק גריינר, פרנק לואי, ג'ודי קסאב ולס מוריי.
בשנים האחרונות נערכו כמה ביקורים רמי דרג לחיזוק היחסים.
יחסי סחר.
סך המסחר הדו-צדדי בסחורות בשנת 2019 הוערך ב-818 מיליון דולר, והיבוא מהונגריה הסתכם ב-756 מיליון דולר. הייצוא ההונגרי לאוסטרליה כלל בעיקר כלי רכב ממונעים; מכונות משרדיות; ציוד מעגלים חשמליים; ונגררים, חצי נגררים ומכולות. היצוא העיקרי של אוסטרליה היה ציוד טלקום וחלקים; ותרופות.
סך המסחר בשירותים בשנת 2019 עמד על 75 מיליון דולר, כאשר מאזן הסחר היה מעט לטובת אוסטרליה. סך ההשקעות האוסטרליות בהונגריה בשנת 2019 עמד על 599 מיליון דולר לעומת ההשקעה ההונגרית באוסטרליה על 42 מיליון דולר.
יוסופה מוקוקו
יוסופה מוקוקו (בגרמנית: Youssoufa Moukoko; נולד ב-20 בנובמבר 2004) הוא כדורגלן גרמני, המשחק בתור חלוץ בבורוסיה דורטמונד מהבונדסליגה. מוקוקו נולד בקמרון ומשחק עבור נבחרת גרמניה עד גיל 21.
קריירת מועדונים.
תחילת הקריירה.
מוקוקו שיחק בקבוצה עד גיל 13 של זנקט פאולי בין השנים 2014–2016. ביולי 2016 עבר למחלקת הנוער של בורוסיה דורטמונד, בה שיחק כשהיה בן 13 בקבוצת הנערים עד גיל 17 של המועדון. בתחילת עונת 2019–2020 עבר לשחק בקבוצת הנוער עד גיל 19 של המועדון כשהוא רק בן 14. במשחקו הראשון בקבוצת הנוער כבש שישה שערים. ב-17 בספטמבר 2019, ערך את הופעת הבכורה שלו בליגת האלופות לנוער נגד ברצלונה וכך הפך לשחקן הצעיר ביותר שהשתתף במפעל. חודש אחר כך, ב-23 באוקטובר 2019 כבש שער נגד אינטר וכך הפך גם לכובש הצעיר ביותר בתולדות ליגת האלופות לנוער.
בורוסיה דורטמונד.
החל מינואר 2020, מוקוקו הורשה להתאמן עם קבוצת הבוגרים של המועדון. ב-21 בנובמבר 2020 יום לאחר שחגג יום הולדת 16 ערך את הופעת הבכורה שלו בקבוצה הבוגרת כשהחליף את ארלינג הולאן בדקה ה-85 במשחק ליגה נגד הרטה ברלין ובכך הפך לשחקן הצעיר ביותר אי פעם ששיחק בבונדסליגה כששבר את שיאו של נורי שאהין. ב-8 בדצמבר 2020 ערך את הופעת הבכורה שלו בליגת האלופות כשעלה בתור מחליף במשחק נגד זניט סנקט פטרבורג ובכך שבר שיא נוסף והפך לשחקן הצעיר ביותר ששיחק בליגת האלופות.
קריירה בינלאומית.
מוקוקו שיחק בנבחרת גרמניה עד גיל 16 בצמד משחקי ידידות נגד נבחרת אוסטריה עד גיל 16, כאשר במשחק השני נבחרתו ניצחה 1–2 מצמד שערים שלו. בורוסיה דורטמונד וההתאחדות הגרמנית בכדורגל החליטו שלא להזמין אותו יותר למשחקי הנבחרת כדי לא ליצור דיבור תקשורתי גדול מדי סביבו כי היה אז רק בן 12. מוקוקו נכלל בסגל נבחרת גרמניה עד גיל 21.
חיים אישיים.
משפחה.
עד גיל 10, גדל עם סביו בעיר הבירה של קמרון, יאונדה. אביו שחי בגרמניה עוד לפני שמוקוקו נולד, הביא את בנו לגרמניה בקיץ 2014. למוקוקו יש ארבעה אחים.
ספונסר.
למוקוקו יש חוזה פרסומי עם נייקי בשווי 10 מיליון דולר.
פבלו (סרט)
פבלו (באנגלית: Loving Pablo או Escobar) הוא סרט ספרדי בשפה האנגלית משנת 2017, בבימויו של פרננדו לאון דה ארונה העוסק בדמותו של ברון הסמים פבלו אסקובר ויחסיו עם העיתונאית הקולומבינית – וירג'ינה וואלחו . הסרט מבוסס על ספר הזכרונות של וואלחו – Loving Pablo, Hating Escobar (לאהוב את פבלו, לשנוא את אסקובר).
תקציר הסרט.
הסרט עוסק בקשר שנרקם בין העיתונאית וירג'יניה וואלחו (המגולמת בידי פנלופה קרוז) המראיינת את אסקובר (מגולם על ידי חאווייר ברדם – בן זוגה לחיים של פנלופה קרוז), ונסחפת ליחסים רומנטיים איתו. במקביל אסקובר מנהל את עסקי הסמים שלו חובקי העולם, תוך כדי ארגון מעשי רצח כנגד יריבים, שוטרים ואף ארגון רציחתו של שר המשפטים הקולומביאני. הוא מצליח להגיע להיות חבר בקונגרס של קולומביה, אך בה בעת מתעוררת נגדו התנגדות מצד גופי הממשלה, המושפעים מלחץ של ארצות הברית הדורשת את הסגרתו. אסקובר נמלט להרים ובסוף משא ומתן הוא מסכים לשבת בבית כלא שהוא בנה בעצמו ובו הוא נהנה מתנאי מחיה טובים. בהמשך כשהלחץ על הממשלה גובר, נמלט אסקובר משלטונות החוק. מלחמת הכנופיות מגיעה לשיאה ואזרחים רבים נרצחים במסגרת זו. גם וירג'יניה מאוימת במלחמות הללו, ובקשתה לקבל עזרה מאסקובר לא נענית. בתווך ניצבת משפחתו של אסקובר – אשתו בנו ובתו המנסים ללא הצלחה להימלט מקולומביה. סופו של הסרט מסתיים בחיסולו של אסקובר בידי הכוחות המיוחדים של קולומביה שנהנו מתמיכה ואימון אמריקאי.
סימון מיסיק
סימון מיסיק (באנגלית: Simone Missick; נולדה ב-19 בינואר 1982) היא שחקנית קולנוע וטלוויזיה אמריקאית. ידועה בעיקר בשל גילום דמותה של מיסטי נייט בסדרה לוק קייג' ב וכמו כן בתפקיד הראשי כלולה קרמייקל ב"בית המשפט!".
ביוגרפיה.
סימון מיסיק נולדה בשם סימון קוק בדטרויט שבמדינת מישיגן בארצות הברית וסיימה את לימודיה באוניברסיטת הרווארד בשנת 2003
מיסיק התחתנה עם השחקן דוריאן מיסיק בפברואר 2012, הוא כיכב לצידה בעונה השנייה של לוק קייג' בתפקיד דונטרל "ג'וק" המילטון.
בית המשפט! (סדרה)
רכס קצ'ם
רכס קצ'ם (באנגלית: Ketchum Ridge) הוא הרכס הגדול ביותר, המשתרע מזרחה, מהחלק הדרומי של מסיב אנדוור, ברכס קירקווד, באזור חוף סקוט של ארץ ויקטוריה, שבאנטארקטיקה.
גובהו של הרכס 223 מטרים מעל פני הים; הרכס הוא ההר ה-5,465 בגובהו באנטארקטיקה.
היסטוריה.
מקור השם.
הרכס נקרא על שמו של קפטן ג'רלד ל. קצ'ם (Gerald L. Ketchum), מצי ארצות הברית.
קצ'ם היה סגן מפקד כוח מסימה 43 (Task Force 43), במהלך מבצע דיפ פריז I, II ו-III, שנערכו בשלוש עונות מחקר החל מעונת המחקר (קיץ אנטארקטי) 1955–1956 ועד עונת המחקר (קיץ אנטארקטי) 1957–1958. במסגרת תפקיד זה פיקד קצ'ם על הספינות שהיו בקבוצת הספינות שבים רוס.
.example
השם example (דוגמה) שמור על ידי כוח המשימה של הנדסת האינטרנט (IETF) כשם דומיין שלא מותקן כסיומת אינטרנט במערכת שמות הדומיינים (DNS) של האינטרנט.
שמות DNS שמורים.
בהתאם למסמך RFC 2606 משנת 1999, כוח המשימה להנדסת אינטרנט שמר את "דוגמת" תוויות ה- DNS, "לא חוקיות", "מקומיות", "ובדיקה" כדי שלא יתקנו אותן באזור השורש של מערכת שמות הדומיינים.
הסיבה לשמירת שמות דומיינים ברמה העליונה היא להפחית את הסיכוי לקונפליקט ובלבול. זה מאפשר להשתמש בשמות אלה למטרות תיעוד או בתרחישים של בדיקות מקומיות.
מטרה.
הדומיין ברמה העליונה נועד לשימוש בתיעוד או בכתיבה טכנית אחרת, כאשר שמות דומיינים מוצגים כדוגמאות לשימוש או להצגה של מושגים של מערכת שמות הדומיינים או האינטרנט.
IMPACT!
!IMPACT היא תוכנית המלגות של ארגון ידידי צה”ל בארה”ב ובפנמה (FIDF) להענקת מלגות לחיילים משוחררים.
רקע.